  Майя Бывальцева Ижкарысь Камбарской урамысь Кун архивлэсь юртсэ выльдон ужъёсты азьланьтозы 2017-тӥ арын. Журналистъёсын пумиськонын со сярысь ивортӥз Удмуртиысь кивалтэт бордын ужась Архив ужъёсъя комитетлэн кивалтӥсез Наталья Тойкина. Солэн верамезъя, ужъёсты 2 арскын быдэстыны чакламын, но ваньмыз потоз коньдон висъямлэсь. «2010-тӥ арын юртэз выльдонлэн кыкетӥ черодэз вуттэмын вал… но со дыре ик юртлэсь 30 процентсэ выльдыны кулэ на вал. Али элькун кивалтӥсьёсын выльдон ужез йылпумъяны коньдон висъян сярысь пумкылъян кутэмын», — вераз Тойкина. Чакланъёсъя, выль интыос 1 сюрс 400 квадрат метр быдӟа хранилище усьтыны луонлык сётозы. Отчы нырысь ик интыялозы быдтэм «Ижмаш» предприятилэсь 2 но ӝыны миллион ужкагазъёсыз. Али хранилищеын 4 миллион пала архив ужъёс, 18-тӥ даур кутсконысен асьме нуналъёс дорозь. Тегъёс: Мерлык Ижкар Удмуртия кивалтэт лэсьтськон  